CELEX: 62015CN0280
Language: sl
Date: 2015-06-10 00:00:00
Title: Zadeva C-280/15: Predlog za sprejetje predhodne odločbe, ki ga je vložilo Harju Maakohus (Estonija) 10. junija 2015 – Irina Nikolajeva/OÜ Multi Protect

10.8.2015   
            
            
               SL
            
            
               Uradni list Evropske unije
            
            
               C 262/11
            
         Predlog za sprejetje predhodne odločbe, ki ga je vložilo Harju Maakohus (Estonija) 10. junija 2015 – Irina Nikolajeva/OÜ Multi Protect
   (Zadeva C-280/15)
   (2015/C 262/15)
   Jezik postopka: estonščina
   
      Predložitveno sodišče
   
   Harju Maakohus
   
      Stranki v postopku v glavni stvari
   
   
      Tožeča stranka: Irina Nikolajeva
   
      Tožena stranka: OÜ Multi Protect
   
      Vprašanja za predhodno odločanje
   
   V predhodno odločanje se predložijo naslednja vprašanja o razlagi Uredbe Sveta (ES) št. 207/2009 (1) z dne 26. februarja 2009 o blagovni znamki Skupnosti (kodificirano besedilo):
   
               1.
            
            
               Ali mora sodišče za blagovne znamke Skupnosti sprejeti odredbo, predvideno v členu 102(1), tudi če tožeča stranka tega s svojimi zahtevki ne zahteva in stranki ne trdita, da je tožena stranka kršila znamko Skupnosti po določenem dnevu v preteklosti, ali da je grozila nevarnost, da jo bo kršila, ali pa gre za „poseben razlog“ v smislu prvega stavka te določbe, če se ne uveljavlja zahtevka z ustrezno vsebino in se te okoliščine ne navaja?
            
         
               2.
            
            
               Ali je treba člen 9(3) razlagati tako, da lahko imetnik znamke Skupnosti na podlagi člena 9(3), drugi stavek, od tretje osebe zahteva samo ustrezno nadomestilo za uporabo znaka, ki je enak znamki, v obdobju od objave prijave znamke do objave registracije znamke, ne more pa zahtevati nadomestila za običajno vrednost tistega, kar je bilo pridobljeno s kršitvijo, in za škodo, za čas do objave prijave znamke pa ne obstaja niti zahtevek za ustrezno nadomestilo?
            
         
               3.
            
            
               Katere vrste stroškov in drugih nadomestil zajema ustrezno nadomestilo na podlagi člena 9(3), drugi stavek, in ali zajema, med drugim, nadomestilo za nepremoženjsko škodo imetnika znamke in pod kakšnimi pogoji?
            
         
      (1)  UL L 78, str. 1.